钦定古今图书集成/理学汇编/学行典/第139卷 > 薛瑄读书录 > 《接人》
## 钦定古今图书集成/理学汇编/学行典/第139卷 > 薛瑄读书录 > 《接人》

圣人接人惟一诚，　恭而不近于谀，和而不至于流，
事上处众之道。　常人见贵人则加敬，见敌者则敬
稍衰，于下人则慢之而已。圣人于上下人己之闲皆
一诚敬之心，　接物大宜含弘，如行旷野而有展步
之地，不然，太狭而无以自容矣。　觉人诈而不形于
言，有馀味。　处人之难处者，正不必厉声色与之辨
是非，较长短，惟谨于自修。愈谦愈约，彼将自服。不服
者妄人也，又何校焉？　“于人无憎恶之私，惟公好恶
而行之。　谦以自牧，安往而不善，　宁人负我，毋我
负人。”此言当留心。　处乡党尤宜谨其所为，道无不
在是也。　处乡人，皆当敬而爱之，虽三尺童子，亦当
以诚心爱之，不可侮慢也。